চাঁদাবাজির খতিয়ান  একটেল টাওয়ার থেকে চাঁদা তোলার রসিদসহ ২৬টি চাঁদার রসিদ উদ্ধার হয়েছে রাজস্থলী থেকে।  রসিদগুলোয় আদায়কারীর স্বাক্ষর না থাকলেও অনুমোদনকারীর স্বাক্ষর ও তারিখ রয়েছে। রসিদের আদায়কারী হিসাবে কোথাও ইউপিডিএফ সংগঠনের নাম ব্যবহার করা হয়নি। তবে রসিদের ওপরে স্লোগান লেখা আছে, জনতার মুক্তির সংগ্রামে এগিয়ে আসুন। উদ্ধার হওয়া নথিপত্র ঘেঁটে দেখা গেছে, চাঁদা অনুমোদনকারীর স্বাক্ষর এবং অন্যান্য নথিতে রাজস্থলী ইউনিট পরিচালক (ইউপিডিএফ) চন্দনের স্বাক্ষরে মিল রয়েছে। সূত্র নিশ্চিত করেছে, চাঁদা অনুমোদনের স্বাক্ষর চন্দনেরই করা। প্রাপ্ত এই ২৬টি রসিদের মাধ্যমে আদায়কৃত মোট চাঁদার পরিমাণ ৭ লাখ ২৬ হাজার টাকা, যার প্রায়  পুরোটাই তোলা হয়েছে চলতি বছরের মার্চ ও এপ্রিল মাসে। কয়েকটি রসিদে অবশ্য চাঁদা আদায় ও অনুমোদনের তারিখ উল্লেখ করা হয়নি। উল্লেখ্য, রাজস্থলীতে সংগঠনটির জনবল ১২, যার মধ্যে একজন চিফ কালেক্টরসহ ৬ জনই চাঁদা কালেক্টর। রসিদ দিয়ে তোলা চাঁদার নমুনাÑ  নাম : মি. জয়েন মারফত (টোকেন নং ৬৯১২৫), ঠিকানা : রাজস্থলী (জোত ব্যবসায়ী), চাঁদার বিষয় : জোত বাবদ, চাঁদার পরিমাণ : ৩৫ হাজার টাকা (তারিখ ২৮ এপ্রিল, ২০১০)।  নাম : নায়াপাডং+আড়াছড়ি (টোকেন নং-৬৯১৩৪)। ঠিকানা : কাপ্তাই-বান্দরবান, চাঁদার বিষয় : প্রজেক্ট বাবদ, চাঁদার পরিমাণ : ২৫  হাজার টাকা (তারিখ : ২৫ এপ্রিল, ২০১০)।  নাম : মোঃ হান্নান+হাশেম (টোকেন নং ৬৯১২২), ঠিকানা : রাঙামাটি, চাঁদার বিষয় : রাস্তা বাবদ, চাঁদার পরিমাণ : ২৫ হাজার টাকা (তারিখ : ১৯ এপ্রিল, ২০১০)।  নাম : মোঃ কামাল সওদাগর (টোকেন নং ৬৯১২১), ঠিকানা : রাঙ্গুনিয়া, চাঁদার বিষয় : জাত বাগান বাবদ, চাঁদার পরিমাণ : ১০ হাজার টাকা (তারিখ : ১১ এপ্রিল, ২০১০)।  নাম : মোঃ মুফিজ কন্ট্রাক্টর (টোকেন নং ৬৯১২০), ঠিকানা : রাজস্থলী, চাঁদার বিষয় : রাস্তা সংস্কার বাবদ, চাঁদার পরিমাণ : ৫০ হাজার টাকা (তারিখ : ৭ এপ্রিল, ২০১০)।  নাম : মি. জয়েন মারফত (টোকেন নং ৬৯১১৮), ঠিাকানা : কোদালা, চাঁদার বিষয় : জোত ব্যবসা বাবাদ, চাঁদার পরিমাণ : ১০ হাজার টাকা (তারিখ : ৩০ মার্চ, ২০১০)।  নাম : একটেল টাওয়ার (টোকেন নং ৬৯১১৬), ঠিকানা : রাজস্থলী, চাঁদার বিষয় : এককালীন, চাঁদার পরিমাণ : ২ লাখ টাকা (তারিখ : ২০ মার্চ, ২০১০)।  নাম : মোঃ হারুন (টোকেন নং ৬৯১০২), ঠিকানা : কোদালা, চাঁদার বিষয় : জোত বাবদ, চাঁদার পরিমাণ : ৪০ হাজার টাকা (তারিখ : ২০ মার্চ, ২০১০)।  নাম : মি. উবিন সিন মারফত (টোকেন নং ৬৯১১৪), ঠিকানা : রাজস্থলী, চাঁদার বিষয় : জোত ব্যবসা  বাবদ, চাঁদার পরিমাণ : ১৫ হাজার টাকা (তারিখ : ৩ মার্চ, ২০১০)। *রসিদটিতে আদায়কারী ও অনুমোদনকারী দুটোতেই চন্দনের স্বাক্ষর আছে।  নাম : মোঃ খোরশেদ (টোকেন নং ৬৯১৮৮), ঠিকানা : রাঙ্গুনিয়া, চট্টগ্রাম, চাঁদার বিষয় : জোত পারমিট, চাঁদার পরিমাণ : ১০ হাজার টাকা (তারিখ : ২৯ সেপ্টেম্বর, ২০০৯)। * রসিদটিতে আদায়কারী হিসাবে চন্দনের স্বাক্ষর আছে। অনুমোদনকারীর স্বাক্ষর নেই।  নাম : মোঃ হান্নান মিস্ত্রি (টোকেন নং ৬৯১১৩), ঠিকানা : রাজস্থলী, চাঁদার বিষয় : স্কুল বাবদ, চাঁদার পরিমাণ : ১০ হাজার টাকা (তারিখ : ১২ মার্চ, ২০১০)।  * রসিদটিতে আদায়কারী ও অনুমোদনকারী হিসাবে চন্দনের স্বাক্ষর রয়েছে।  নাম : মোঃ ফরিদ সওদাগর (টোকেন নং ৬৯১১২), ঠিকানা : রাঙ্গুনিয়া, চাঁদার বিষয় : কেপিএম (সম্ভবত কর্ণফুলী পেপার মিল), চাঁদার পরিমাণ : ৬০ হাজার টাকা (তারিখ : ৬ মার্চ, ২০১০)।  নাম : মোঃ হারুন সওদাগর (টোকেন নং ৬৯১১১), ঠিকানা : কাপ্তাই, চাঁদার বিষয় : জোত ব্যবসা বাবদ, চাঁদার পরিমাণ : ২৫ হাজার টাকা (তারিখ : ৫ মার্চ, ২০১০)। *রসিদটিতে আদায়কারী ও অনুমোদনকারী হিসাবে চন্দনের স্বাক্ষর রয়েছে।  নাম : হোসেন সওদাগর (টোকেন নং ৬৯১১০), ঠিকানা :  রাঙ্গুনিয়া, চাঁদার বিষয় : জোত ব্যবসা বাবদ, চাঁদার পরিমাণ : ৩০ হাজার টাকা (তারিখ : ২৩ মার্চ, ২০১০)। *রসিদে আদায়কারী ও অনুমোদকারী হিসাবে চন্দনের স্বাক্ষর আছে।  নাম : উবিন সওদাগর (টোকেন নং ৬৯১০৯), ঠিকানা : তাইতংপাড়া, চাঁদার বিষয় : জোত, চাঁদার পরিমাণ : ১৫ হাজার টাকা (তারিখ : ২০ ফেব্রুয়ারি, ২০১০)। *রসিদটিতে আদায়কারীর স্বাক্ষর নেই।  নাম : মোঃ সোলেমান চেয়ারম্যান (টোকেন নং ৬৯১০৭), ঠিকানা : গ্যাইন্দ্যা ইউপি, চাঁদার বিষয় : টিআর, চাঁদার পরিমাণ : ২০ হাজার টাকা (তারিখ : ২২ ফেব্রুয়ারি, ২০১০)।  নাম : মোঃ জীবন  মারফত (টোকেন নং ৬৯১০৫), ঠিকানা : উল্লেখ নেই, চাঁদার বিষয় : বাজার দোকান, চাঁদার পরিমাণ : ১১ হাজার টাকা (তারিখ : উল্লেখ নেই)।  নাম : মোঃ হান্নান মিস্ত্রি (টোকেন নং ৬৯১০৪), ঠিকানা : রাজস্থলী, চাঁদার বিষয় : উপজেলা কাজ, চাঁদার পরিমাণ : ১০ হাজার টাকা (তারিখ : উল্লেখ নেই)।  নাম : মোঃ হাশেম কন্ট্রাক্টর (টোকেন নং ৬৯১০১), ঠিকানা : রাঙামাটি, চাঁদার বিষয় : রোড, চাঁদার পরিমাণ : ১০ হাজার টাকা (তারিখ : উল্লেখ নেই)।  নাম : মোঃ ফরিদ কন্ট্রাক্টর (টোকেন নং ৬৯১১৯), ঠিকানা : কাপ্তাই, চাঁদার বিষয় : কেপিএম (সম্ভবত  কর্ণফুলী পেপার মিল), চাঁদার পরিমাণ : ১০ হাজার টাকা (তারিখ : ৭ এপ্রিল, ২০১০)। *রসিদটিতে আদায়কারী ও অনুমোদনকারী হিসাবে চন্দনের স্বাক্ষর রয়েছে।  উল্লেখ্য, হাট-বাজার ও পথঘাট পর্যন্ত সংগঠনটির চাঁদাবাজির নেটওয়ার্ক বিস্তৃত। অভিযোগ আছে সংগঠনটি বরকলের শুভলং বাজারে নৌপথে টহল অফিস বসিয়ে চাঁদাবাজি করছে। শুভলং থেকে বরকল যাওয়ার পথে মাইছছড়িতে একটি দোকানকে ঘাঁটি করেও চলছে চাঁদাবাজি। সেজন্যই দোকানসংলগ্ন ঘাটটির নাম হয়েছে ভুবইন্যার ঘাট। দোকান মালিক ভুবনের নাম অনুসারেই ঘাটটির এই নামকরণ। এখানে হলুদ ব্যবসায়ী, আদা ব্যবসায়ী ও কলা  ব্যবসায়ীদের কাছ থেকেও চাঁদাবাজি করা হয়।